Beatrice Ferrar

Actores o Loegr oedd **Beatrice Ferrar** (25 Mawrth 1875 &ndash; 12 Chwefror 1958) a wnaeth arbenigedd o chwarae mewn dramâu o'r 18g.

## Bywyd cynnar 
Fe'i ganed yn ardal St Pancras, Llundain ym 1875 fel Flora Beatrice Bishop yn ferch i Mary S. Bishop (1836-) a Charles R. Bishop (1814-), Clerc Rheoli i gwmni o gyfreithwyr, roedd hi'n un o dair chwaer a oedd yn actoresau a oedd yn cynnwys Ada Ferrar (1864-1951) a Jessie Ferrar (aka Marion Bishop, 1879-1950).

Dilynodd Ada ei chwaer hŷn i waith y theatr, gan wneud ymddangosiad cynnar fel tylwythen teg gyferbyn a Frank Benson a chwaraeodd Richard, Dug Efrog yn *Richard III*. Chwaraeodd hi Fanny Bunter yn *New Men and Old Acres gan* Tom Taylor.

## Gyrfa lwyfan 
chwith|bawd| Fel Lucy mewn adfywiad o *The Rivals* yn Theatr Haymarket - *The Sketch* (1900)

Gwnaeth Ferrar ei début yn Llundain yn 15 oed ym 1890 fel un o'r Ddwy Awel Ifanc yn *The Bride of Love* yn Theatr yr Adelphi mewn cynhyrchiad a oedd yn cynnwys ei chwaer Ada Ferrar  cyn ymddangos fel y Tow Tow, 12 oed, yn *Sweet Nancy,* yn Theatr y Lyric, Llundain gan chwarae rôl y teitl am dair wythnos yn ystod y rhediad. Ymunodd â chwmni John Hare i chwarae rhan Beatrix Brent yn *Lady Bountiful* yn Theatr y Garrick (1891). Ymddangosodd fel Milly gyferbyn â H B Irving yn *nrama* T W Robertson *School* yn Theatr y Garrick (1891), a hi oedd y ferch ysgol ragaeddfed Mildred Selwyn gyferbyn â H B Irving yn ''A Fool's Paradise* yn nrama Sydney Grundy yn Theatr y Garrick (1892). Roedd hi yn y Theatr Gomedi fel Mrs. Robert Briscoe yn *The Sportsman* (1892)  a bu’n Grace Walters yn *The Great Unpaid* (1892)  cyn chwarae nifer o rolau i Hare, Winifred Fortescue ac Edward Terry ar daith. Gydag Edward Terry actiodd yn *Love in Idleness* (1896), a chwaraeodd y plentyn emosiynol Lisa yn *The Squire of Dames* gyferbyn â Charles Wyndham yn y Criterion Theatre (1895) a Georgiana Ridout yn *The Matchmaker* yn Theatr Shaftesbury (1896). 
de|bawd| Fel Puck yn *A Midsummer Night's Dream* yn Theatr yr Adelphi (1905)
Chwaraeodd hi Irene gyferbyn â Charles Hawtrey yn *One Summer's Day* yn y Theatr Gomedi (1898); Florry Larkins mewn adfywiad o *The Club Baby* yn Theatr yr Avenue (1898); a Pamela Beechinor yn *The Maneuvers of Jane'' yn Theatr yr Haymarket (1899).

Fe wnaeth ei rhinweddau fonesig amlwg ei rhwystro rhag argyhoeddi wrth chwarae'r gantores neuadd gerddoriaeth ddi-chwaeth Maud St. Trevor yn *Hearts Are Trumps* yn y Theatre Royal, Drury Lane (1899)  ond cafodd fwy o lwyddiant fel Lucy yn The Rivals gyferbyn â Cyril Maude  ac fel Miss Constance Neville yn nrama Oliver Goldsmith *She Stoops to Conque*, y ddau yn Theatr Haymarket (1900)  gyda chylchgrawn *The Era* yn dweud am ei pherfformiad yn yr olaf, "Roedd Miss Neville, Miss Beatrice Ferrar yn iau ac yn fwy diwahardd nag sy'n arferol; ond, yn ymarferol, profodd hyn yn fantais... Yn y darnau mwy difrifol o'r rhan dangosodd Miss Ferrar pa mor frwd iawn yw hi trwy ynganiad braf a thrwy ddarostwng ei hyfywedd yn ddigonol... " 

Chwaraeodd Ferrar Lisa gyferbyn â H B Irving yn *The Twin Sister* yn Theatr Dug Efrog (1902); Dolly Banter yn *What Would A Gentleman Do?* yn Theatr yr Apollo (1892); Praline yn y ffars ''The Girl from Maxim's* yn y Criterion Theatre (1902); Miss Sterling gyferbyn ag Allan Aynesworth yn *The Clandestine Wedding* yn Theatr yr Haymarket (1903); Amy Spencer gyferbyn â Cyril Maude yn *Cousin Kate* yn Theatr y Playhouse (1903); Mrs. Harry Tavender yn *Joseph Entangled* (1904) yn Theatr yr Haymarket; Puck yn *A Midsummer Night's Dream* yn Theatr yr Adelphi (1905) gyferbyn ag Oscar Asche fel Bottom a Roxy Barton fel Titania. Chwaraeodd Miss Pellender gyferbyn â Cyril Maude a Winifred Emery yn *The Superior Miss Pellender* yn Theatr y Waldorf (1906); Miss Neville gyferbyn â Cyril Maude a Winifred Emery yn *She Stoops to Conquer* yn Theatr y Waldorf (1906); Lucy gyferbyn â Lewis Waller yn *The Rivals* yn Theatr y Lyric (1910); a Boyne yng nghynhyrchiad llawn sêr Herbert Beerbohm Tree o *The Critic* gyferbyn â Laurence Irving, Marie Tempest a Gertie Millar ymhlith eraill yn Theatr Ei Mawrhydi (1911). Yn 1912 roedd ar daith o amgylch y theatrau taleithiol fel Lucienne Bocard yn *The Glad Eye''.

## Blynyddoedd diweddarach 
Yn ei blynyddoedd olaf bu’n byw yn Llundain gyda’i chwaer iau, Jessie. Yng Nghofrestr Lloegr 1939 cafodd ei rhestru fel 'Actores' a'i chwaer Jessie fel 'Cyfanwerthwr Dillad'.

Bu farw Beatrice Ferrar ym 1958 yn Llundain. Yn ei hewyllys gadawodd ystâd gwerth £ 2,451 6s 3d. Ni fu'n briod.

## Cyfeiriadau 
Categori:Marwolaethau 1958
Categori:Genedigaethau 1875
Categori:Actorion y 19eg ganrif o Loegr
Categori:Actorion yr 20fed ganrif o Loegr
Categori:Actorion theatr o Loegr